พงศ์ประยูร ราชอาภัย

พงศ์ประยูร ราชอาภัย ชื่อเล่น พงศ์ เป็นนักแสดงชาวไทย ที่มีผลงานแสดงละครโทรทัศน์สังกัดช่อง 7 และอดีตผู้สมัครรับเลือกตั้งสมาชิกสภาผู้แทนราษฎร จังหวัดเชียงใหม่ สังกัดพรรคประชาธิปัตย์ และเป็นอดีตกรรมการบริหารพรรคประชาธิปัตย์

**ประวัติ**
พงศ์ประยูร ราชอาภัย เกิดเมื่อวันที่ 30 เมษายน พ.ศ. 2496 ที่ตำบลป่าตัน อำเภอเมือง จังหวัดเชียงใหม่ จบการศึกษาระดับปริญญาตรี เกษตรศาสตรบัณฑิต จากคณะเกษตรศาสตร์ มหาวิทยาลัยเชียงใหม่ เมื่อปี พ.ศ. 2519 และเคยเป็นประธานชมรมนักศึกษาเก่าคณะเกษตรศาสตร์ มหาวิทยาลัยเชียงใหม่
ด้านชีวิตครอบครัว สมรสกับนางสาธิกา ราชอาภัย มีบุตรชาย 2 คน คือ ปวัตน์พงศ์ ราชอาภัย อดีตนักกีฬาลีลาศทีมชาติไทย และ ษัษฐชาคร ราชอาภัย

**การทำงาน**
พงศ์ประยูร ราชอาภัย เคยทำงานเป็นผู้จัดการบริษัทประกันชีวิต และเป็นนักแสดงละครโทรทัศน์ มีผลงานการแสดงหลายเรื่อง อาทิ 

**ละคร**
 2537 ศิลามณี  ช่อง 7
*2538 สุดสายป่าน ช่อง 7- 2538 คือหัตถาครองพิภพ ช่อง 7- 2538 พระเอกเรื่องนี้ชื่ออ้ายเล็ก ช่อง 7- 2538 ปราสาทสีขาว ช่อง 7 (รับเชิญ)- 2539 ญาติกา ช่อง 7 - 2539 รัตนโกสินทร์ ช่อง 7- 2540 นิรมิต  ช่อง 7
*2540 ภูตคนอลเวง ช่อง 7- 2540 เงิน เงิน เงิน ช่อง 7 (รับเชิญ)- 2541 กิ่งไผ่ ช่อง 7- 2542 สาวน้อยร้อยมายา ช่อง 7  - 2542 ขุนเดช ช่อง 7- 2542 ลูกหว้า ช่อง 7 (รับเชิญ)- 2542 หนึ่งในดวงใจ ช่อง 5- 2543 รากนครา  ช่อง 7
*2543 มรสุมแห่งชีวิต ช่อง 7- 2543 แค่เอื้อม ช่อง 7- 2545 พรหมพาล ช่อง 7- 2546 แก้วตาหวานใจ ช่อง 7 - 2546 ชะชะช่า ท้ารัก ช่อง 7- 2546 เลือดขัตติยา ช่อง 5- 2547 รักได้ไหม ถ้าหัวใจไม่เพี้ยน ช่อง 7- 2547 แหวนทองเหลือง ช่อง 7- 2548 เหมราช ช่อง 7 (รับเชิญ)- 2548 ค้นรัก สุดขอบฟ้า ช่อง 7- 2548 ฟ้ากระจ่างดาว ช่อง 7 (รับเชิญ)
*2550 สุภาพบุรุษชาวดิน ช่อง 7- 2551 สายใยสวาท ช่อง 7- 2551 ภูตแม่น้ำโขง ช่อง 7- 2551 สู่แสงตะวัน ช่อง 7- 2552 รอยรักรอยบาป ช่อง 7- 2552 กุหลาบเหนือเมฆ ช่อง 7- 2553 รักในม่านเมฆ ช่อง 7- 2553 สาวใช้ไฮเทค ช่อง 7- 2554 หอบรักมาห่มป่า ช่อง 7 - 2555 ปางเสน่หา ช่อง 7
*2555 เปรตวัดสุทัศน์ ช่องจ๊ะทิงจา
*2555 นางแบบโคกกระโดน ช่อง 7- 2555 มาหยารัศมี ช่อง 7- 2556 ปิ่นรัก ช่อง 7- 2556 โดมทอง ช่อง 7 (รับเชิญ)- 2557 แม่ผัวตัวร้าย สะใภ้ตัวแสบ ช่อง จ๊ะทิงจา ทีวี- 2557 สะใภ้หัวแดง ช่อง 7- 2557 ลูกผู้ชายพันธุ์ดี ช่อง 7 (รับเชิญ)- 2558  ดั่งสวรรค์สาป ช่อง 7- 2558  เจ้านาง ช่อง 7- 2558  บ้านทรายทอง ช่อง 7- 2559  สี่ยอดกุมาร (ดินน้ำลมไฟ) ช่อง 7- 2559  ทะเลไฟ ช่อง 7 (รับเชิญ)- 2560 มัสยา ช่อง 7 (รับเชิญ)- 2561 พันธกานต์รัก ช่อง 7- 2561 เพชรร้อยรัก ช่อง 7 (รับเชิญ)- 2561 สายโลหิต ช่อง 7- 2563 วิมานมนตรา ช่อง 7- 2563 ตะวันอาบดาว ช่อง 7 (รับเชิญ)- 2564 เรือนร่มงิ้ว ช่อง 8 (รับเชิญ)- 2566 เภตรานฤมิต ช่อง 7 (รับเชิญ)- 2567 ขวัญหล้า ช่อง 7

**งานการเมือง**
พงศ์ประยูร ราชอาภัย เคยลงรับสมัครเลือกตั้งสมาชิกสภาผู้แทนราษฎร (ส.ส.) ในการเลือกตั้งสมาชิกสภาผู้แทนราษฎรในประเทศไทย พ.ศ. 2544 เขต 5 จังหวัดเชียงใหม่ สังกัดพรรคประชาธิปัตย์ ซึ่งเป็นพื้นที่บ้านเกิดของพันตำรวจโท ทักษิณ ชินวัตร หัวหน้าพรรคไทยรักไทย แต่ไม่ได้รับการเลือกตั้ง ซึ่งในการเลือกตั้งครั้งนั้นพงษ์ประยูร ได้รับคะแนนถึง 26,911 คะแนน เป็นลำดับที่ 2 มากกว่าเจ้าธวัชวงศ์ ณ เชียงใหม่ เจ้าของพื้นที่เดิม ต่อมาในปี พ.ศ. 2546 ได้รับแต่งตั้งเป็นกรรมการบริหารพรรคประชาธิปัตย์
ในการเลือกตั้ง พ.ศ. 2548 พงศ์ประยูร ได้ลงสมัครรับเลือกตั้งในพื้นที่เดิม และสังกัดพรรคประชาธิปัตย์เช่นเดิม โดยการสนับสนุนของเจ้าธวัชวงศ์ ณ เชียงใหม่ แต่ก็ไม่ได้รับเลือกตั้ง หลังจากนั้นเขาก็ไม่ได้ลงสมัครรับเลือกตั้งอีกเลย แต่ยังมีส่วนสนับสนุนในการช่วยนางกิ่งกาญจน์ ณ เชียงใหม่ หาเสียงในการเลือกตั้งสมาชิกสภาผู้แทนราษฎรจังหวัดเชียงใหม่ เขต 3 แทนตำแหน่งที่ว่าง พ.ศ. 2556 ในนามพรรคประชาธิปัตย์

**อ้างอิง**
หมวดหมู่:บุคคลจากอำเภอเมืองเชียงใหม่
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงจากจังหวัดเชียงใหม่
หมวดหมู่:นักการเมืองจากจังหวัดเชียงใหม่
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะเกษตรศาสตร์ มหาวิทยาลัยเชียงใหม่